CELEX: 32017R1110
Language: sk
Date: 2017-06-22 00:00:00
Title: Vykonávacie nariadenie Komisie (EÚ) 2017/1110 z 22. júna 2017, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy udeľovania povolení pre poskytovateľov služieb vykazovania údajov a súvisiacich oznámení podľa smernice Európskeho parlamentu a Rady 2014/65/EÚ o trhoch s finančnými nástrojmi (Text s významom pre EHP )

23.6.2017   
               
               
                  SK
               
               
                  Úradný vestník Európskej únie
               
               
                  L 162/3
               
            VYKONÁVACIE NARIADENIE KOMISIE (EÚ) 2017/1110
      z 22. júna 2017,
      ktorým sa stanovujú vykonávacie technické predpisy, pokiaľ ide o štandardné formuláre, vzory a postupy udeľovania povolení pre poskytovateľov služieb vykazovania údajov a súvisiacich oznámení podľa smernice Európskeho parlamentu a Rady 2014/65/EÚ o trhoch s finančnými nástrojmi
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (1), a najmä na jej článok 61 ods. 5,
      keďže:
      
                  (1)
               
               
                  Aby sa medzi príslušnými orgánmi členských štátov zabezpečilo jednotné chápanie a presadzovanie postupu udeľovania povolení týkajúcich sa poskytovania služieb vykazovania údajov, ako aj na zabezpečenie efektívneho toku informácií, je vhodné stanoviť spoločné štandardné formuláre, vzory a postupy. Na uľahčenie komunikácie medzi žiadateľom a príslušným orgánom by príslušné orgány mali určiť kontaktné miesto a informácie o kontaktnom mieste by mali uverejniť na svojom webovom sídle.
               
            
                  (2)
               
               
                  Organizačné požiadavky na schválené mechanizmy zverejňovania, poskytovateľov konsolidovaných informačných systémov a schválené mechanizmy podávania správ sa v niektorých ohľadoch od seba odlišujú. Preto by sa od žiadateľa malo vyžadovať, aby vo svojej žiadosti uvádzal len tie informácie, ktoré sú potrebné na posúdenie žiadosti o službu vykazovania údajov, ktorú chce poskytovať.
               
            
                  (3)
               
               
                  Na to, aby príslušné orgány mohli posúdiť, či zmeny v riadiacom orgáne poskytovateľa služieb vykazovania údajov môžu ohroziť účinné, riadne a obozretné riadenie tohto poskytovateľa, a na náležité zohľadnenie záujmov jeho klientov a integrity trhu je vhodné stanoviť jasné lehoty na predkladanie informácií o týchto zmenách.
               
            
                  (4)
               
               
                  Poskytovatelia služieb vykazovania údajov by mali mať možnosť predložiť informácie o zmene v riadiacom orgáne aj po tom, ako zmena nadobudla účinnosť, ak k tejto zmene došlo v dôsledku faktorov, ktoré boli mimo kontroly poskytovateľa služieb vykazovania údajov.
               
            
                  (5)
               
               
                  Z dôvodu konzistentnosti a s cieľom zabezpečiť hladké fungovanie finančných trhov je nevyhnutné, aby sa ustanovenia tohto nariadenia a ustanovenia smernice 2014/65/EÚ uplatňovali od toho istého dátumu.
               
            
                  (6)
               
               
                  Toto nariadenie vychádza z návrhu vykonávacích technických predpisov, ktoré Komisii predložil Európsky orgán pre cenné papiere a trhy (ESMA).
               
            
                  (7)
               
               
                  Orgán ESMA uskutočnil otvorené verejné konzultácie k návrhu vykonávacích technických predpisov, z ktorých toto nariadenie vychádza. Orgán ESMA neanalyzoval potenciálne súvisiace náklady a prínosy, keďže by to bolo neprimerané vzhľadom na ich rozsah a vplyv.
               
            
                  (8)
               
               
                  Orgán ESMA požiadal o stanovisko skupinu zainteresovaných strán v oblasti cenných papierov a trhov zriadenú článkom 37 nariadenia Európskeho parlamentu a Rady (EÚ) č. 1095/2010 (2),
               
            PRIJALA TOTO NARIADENIE:
      Článok 1
      Určenie kontaktného miesta
      Príslušné orgány určia kontaktné miesto pre spracovanie všetkých informácií od žiadateľov, ktorí žiadajú o povolenie ako poskytovateľ služieb vykazovania údajov. Kontaktné údaje určeného kontaktného miesta uverejňujú príslušné orgány na svojich webových sídlach a pravidelne ich aktualizujú.
      Článok 2
      Predkladanie informácií a oznámení príslušnému orgánu
      1.   Žiadateľ o povolenie na poskytovanie služieb vykazovania údajov podľa ustanovení hlavy V smernice 2014/65/EÚ musí predložiť príslušnému orgánu všetky informácie v súlade s článkom 61 ods. 2 smernice 2014/65/EÚ tak, že vyplní formulár žiadosti uvedený v prílohe I.
      2.   Žiadateľ oznamuje príslušnému orgánu informácie o všetkých členoch svojho riadiaceho orgánu vyplnením formulára oznámenia uvedeného v prílohe II.
      3.   Žiadateľ vo svojom podaní jasne uvedie, ktorých osobitných požiadaviek podľa ustanovení hlavy V smernice 2014/65/EÚ sa jeho podanie týka a v ktorom dokumente pripojenom k podaniu sú predmetné informácie uvedené.
      4.   Žiadateľ v podaní uvedie, či sa niektoré osobitné požiadavky podľa ustanovení hlavy V smernice 2014/65/EÚ alebo delegovaného nariadenia Komisie (EÚ) 2017/571 (3) neuplatňujú na službu vykazovania údajov, o ktorú žiada.
      5.   Príslušné orgány uvedú na svojom webovom sídle, či sa riadne vyplnené formuláre žiadostí, oznámenia a akékoľvek súvisiace dodatočné informácie majú predložiť v tlačenej alebo v elektronickej forme alebo obojako.
      Článok 3
      Prijatie žiadosti
      Príslušný orgán zašle žiadateľovi do 10 pracovných dní od prijatia žiadosti v tlačenej alebo v elektronickej forme alebo obojako potvrdenie o prijatí žiadosti vrátane kontaktných údajov kontaktného miesta určeného podľa článku 1.
      Článok 4
      Žiadosť o dodatočné informácie
      Príslušný orgán môže žiadateľovi poslať žiadosť o informácie, v ktorej uvedie, aké dodatočné informácie sú potrebné na posúdenie žiadosti.
      Článok 5
      Oznámenie zmien v zložení riadiaceho orgánu
      1.   Poskytovateľ služieb vykazovania údajov oznamuje príslušnému orgánu v tlačenej alebo v elektronickej forme alebo obojako akékoľvek zmeny v zložení svojho riadiaceho orgánu pred tým, ako tieto zmeny nadobudnú účinnosť.
      Ak v prípade opodstatnených dôvodov nie je možné predložiť oznámenie pred tým, ako táto zmena nadobudne účinnosť, musí byť oznámenie podané do 10 pracovných dní od zmeny.
      2.   Poskytovateľ služieb vykazovania údajov poskytuje informácie o zmene podľa odseku 1 vyplnením formulára oznámenia uvedeného v prílohe III.
      Článok 6
      Oznamovanie rozhodnutia o udelení alebo zamietnutí povolenia
      Príslušný orgán informuje žiadateľa o svojom rozhodnutí udeliť alebo zamietnuť povolenie v tlačenej alebo v elektronickej forme alebo obojako.
      Článok 7
      Nadobudnutie účinnosti a uplatňovanie
      Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
      Uplatňuje sa od 3. januára 2018.
      
         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 22. júna 2017
         
            
               Za Komisiu
            
            
               predseda
            
            Jean-Claude JUNCKER
         
      
      
         (1)  Ú. v. EÚ L 173, 12.6.2014, s. 349.
      
         (2)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).
      
         (3)  Delegované nariadenie Komisie (EÚ) 2017/571 z 2. júna 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa udeľovania povolenia, organizačných požiadaviek a uverejňovania transakcií pre poskytovateľov služieb vykazovania údajov (Ú. v. EÚ L 87, 31.3.2017, s. 126).
      
         PRÍLOHA I
         
            Formulár žiadosti o povolenie na poskytovanie služieb vykazovania údajov
         
         Text obrazu
         
            Referenčné číslo:
            Dátum:
            Odosielateľ:
            Meno žiadateľa:
            Adresa:
            Identifikátor právneho subjektu (ak je k dispozícii):
            (Kontaktné údaje určenej kontaktnej osoby na strane žiadateľa)
            Celé meno:
            Telefón:
            E-mail:
            Adresát:
            Členský štát:
            Príslušný orgán:
            Adresa:
            (Kontaktné údaje určeného kontaktného miesta na príslušnom orgáne)
            Adresa:
            Telefón:
            E-mail:
            Vážená pani/Vážený pán [uveďte príslušné meno],
            V súlade s článkom 2 vykonávacieho nariadenia Komisie (EÚ) 2017/1110 (1) Vám v prílohe zasielame žiadosť o povolenie.
            — Osoba na strane žiadateľa zodpovedná za vypracovanie žiadosti:
            Celé meno:
            Postavenie/funkcia:
            Telefón:
            E-mail:
            Dátum:
            Podpis:
         
         Text obrazu
         
            — Žiadosť o (označte príslušnú možnosť alebo možnosti):
            povolenie – schválený mechanizmus zverejňovania (APA)
            povolenie – poskytovateľ konsolidovaného informačného systému (CTP)
            povolenie – schválený mechanizmus podávania správ (ARM)
            Obsah
            Uveďte informácie uvedené v delegovanom nariadení Komisie (EÚ) 2017/571 (2). Tieto informácie uveďte v rámci príslušného oddielu alebo uveďte odkaz na príslušné prílohy, ktoré tieto informácie obsahujú.
            Informácie o organizácii [článok 2 delegovaného nariadenia (EÚ) 2017/571]
            Informácie o správe a riadení spoločnosti [článok 3 delegovaného nariadenia (EÚ) 2017/571]
            Informácie o konflikte záujmov [článok 5 delegovaného nariadenia (EÚ) 2017/571]
            Informácie o organizačných požiadavkách týkajúcich sa externého zabezpečovania [článok 6 delegovaného nariadenia (EÚ) 2017/571]
            Informácie o kontinuite činností a záložných zariadeniach [článok 7 delegovaného nariadenia (EÚ) 2017/571]
            Informácie o testovaní a kapacite [článok 8 delegovaného nariadenia (EÚ) 2017/571]
            Informácie o bezpečnosti [článok 9 delegovaného nariadenia (EÚ) 2017/571]
            Informácie o riadení neúplných alebo potenciálne chybných informácií zo strany APA a CTP [článok 10 delegovaného nariadenia (EÚ) 2017/571]
            Informácie o riadení neúplných alebo potenciálne chybných informácií zo strany ARM [článok 11 delegovaného nariadenia (EÚ) 2017/571]
            Informácie o konektivite schválených mechanizmov podávania správ [článok 12 delegovaného nariadenia (EÚ) 2017/571]
            Informácie o ďalších službách poskytovaných poskytovateľmi konsolidovaného informačného systému [článok 13 delegovaného nariadenia (EÚ) 2017/571]
            Informácie o mechanizmoch uverejňovania [kapitola 3 delegovaného nariadenia (EÚ) 2017/571]
            Poznámky:
            (1) Vykonávacie nariadenie Komisie (EÚ) 2017/1110 z 22. júna 2017, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy udeľovania povolení pre poskytovateľov služieb vykazovania údajov a súvisiacich oznámení podľa smernice Európskeho parlamentu a Rady 2014/65/EÚ o trhoch s finančnými nástrojmi (Ú. v. EÚ L 162, 23.6.2017, s. 3).
            (2) Delegované nariadenie Komisie (EÚ) 2017/571 z 2. júna 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa udeľovania povolenia, organizačných požiadaviek a uverejňovania transakcií pre poskytovateľov služieb vykazovania údajov (Ú. v. EÚ L 87, 31.3.2017, s. 126).
         
      
      
         PRÍLOHA II
         
            Formulár pre oznamovanie zoznamu členov riadiaceho orgánu
         
         Text obrazu
         
            Referenčné číslo:
            Dátum:
            Odosielateľ:
            Meno žiadateľa:
            Adresa:
            Identifikátor právneho subjektu (ak je k dispozícii):
            (Kontaktné údaje určenej kontaktnej osoby na strane žiadateľa)
            Celé meno:
            Telefón:
            E-mail:
            Adresát:
            Členský štát:
            Príslušný orgán:
            Adresa:
            (Kontaktné údaje určeného kontaktného miesta na príslušnom orgáne)
            Adresa:
            Telefón:
            E-mail:
            Vážená pani/Vážený pán [uveďte príslušné meno],
            V súlade s článkom 2 vykonávacieho nariadenia Komisie (EÚ) 2017/1110 (1), Vám v prílohe zasielame oznámenie týkajúce sa členov riadiaceho orgánu.
            — Osoba na strane žiadateľa zodpovedná za vypracovanie žiadosti:
            Celé meno:
            Postavenie/funkcia:
            Telefón:
            E-mail:
            Dátum:
            Podpis:
         
         Text obrazu
         
            — Zoznam členov riadiaceho orgánu:
            Člen 1
            Celé meno
            Dátum a miesto narodenia
            Vnútroštátne osobné identifikačné číslo alebo jeho ekvivalent
            Súkromná adresa:
            Kontaktné údaje (telefón a e-mail:)
            Funkcia
            Životopis priložený k žiadosti: Áno/Nie
            Odborná prax a iné relevantné skúsenosti
            Dosiahnuté vzdelanie a relevantná odborná príprava
            K tejto žiadosti je pripojený záznam vedený v registri trestov ALEBO vlastné vyhlásenie o bezúhonnosti a povolenie pre príslušný orgán, aby si vyžiadal informácie podľa článku 4 písm. d) delegovaného nariadenia Komisie (EÚ) 2017/571 (2)
            Vlastné vyhlásenie o bezúhonnosti a povolenie pre príslušný orgán, aby si vyžiadal informácie podľa článku 4 písm. e) delegovaného nariadenia (EÚ) 2017/571
            Minimálny čas (približne), ktorý bude venovaný výkonu funkcie danej osoby u poskytovateľa služieb vykazovania údajov
            Vyhlásenie o potenciálnom konflikte záujmov, ktorý môže existovať alebo vzniknúť pri vykonávaní úloh, a o tom, ako sa tieto konflikty riadia
            Doplňujúce informácie relevantné pre posúdenie toho, či má člen dostatočne dobrú povesť, dostatočné znalosti, schopnosti a skúsenosti a či venuje dostatok času výkonu svojich povinností v súlade s článkom 63 ods. 3 smernice Európskeho parlamentu a Rady 2014/65/EÚ (3)
            Dátum nadobudnutia účinnosti
            [Tu uveďte tieto informácie alebo vysvetlite, ako budú poskytnuté, prípadne uveďte odkaz na príslušné prílohy, ktoré tieto informácie obsahujú.]
            Člen [N]
            Celé meno
            Dátum a miesto narodenia
            Vnútroštátne osobné identifikačné číslo alebo jeho ekvivalent
            Súkromná adresa:
            Kontaktné údaje (telefón a e-mail:)
            Funkcia
            Životopis priložený k žiadosti: Áno/Nie
            Odborná prax a iné relevantné skúsenosti
            Dosiahnuté vzdelanie a relevantná odborná príprava
            K žiadosti je pripojený záznam vedený v registri trestov ALEBO vlastné vyhlásenie o bezúhonnosti a povolenie pre príslušný orgán, aby si vyžiadal informácie podľa článku 4 písm. d) delegovaného nariadenia (EÚ) 2017/571
         
         Text obrazu
         
            Vlastné vyhlásenie o bezúhonnosti a povolenie pre príslušný orgán, aby si vyžiadal informácie podľa článku 4 písm. e) delegovaného nariadenia (EÚ) 2017/571
            Minimálny čas (približne), ktorý bude venovaný výkonu funkcie danej osoby u poskytovateľa služieb vykazovania údajov
            Vyhlásenie o potenciálnom konflikte záujmov, ktorý môže existovať alebo vzniknúť pri vykonávaní úloh, a o tom, ako sa tieto konflikty riadia
            Doplňujúce informácie relevantné pre posúdenie toho, či má člen dostatočne dobrú povesť, dostatočné znalosti, schopnosti a skúsenosti a či venuje dostatok času výkonu svojich povinností v súlade s článkom 63 ods. 3 smernice 2014/65/EÚ.
            Dátum nadobudnutia účinnosti
            Poznámky:
            (1) Vykonávacie nariadenie Komisie (EÚ) 2017/1110 z 22. júna 2017, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy udeľovania povolení pre poskytovateľov služieb vykazovania údajov a súvisiacich oznámení podľa smernice Európskeho parlamentu a Rady 2014/65/EÚ o trhoch s finančnými nástrojmi (Ú. v. EÚ L 162, 23.6.2017, s. 3).
            (2) Delegované nariadenie Komisie (EÚ) 2017/571 z 2. júna 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa udeľovania povolenia, organizačných požiadaviek a uverejňovania transakcií pre poskytovateľov služieb vykazovania údajov (Ú. v. EÚ L 187, 31.3.2017, s. 126).
            (3) Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (Ú. v. EÚ L 173, 12.6.2014, s. 349).
         
      
      
         PRÍLOHA III
         
            Formulár pre oznamovanie zmien v zložení riadiaceho orgánu
         
         Text obrazu
         
            Referenčné číslo:
            Dátum:
            Odosielateľ:
            Meno poskytovateľa služieb vykazovania údajov:
            Adresa:
            Identifikátor právneho subjektu (ak je k dispozícii):
            (Kontaktné údaje určenej kontaktnej osoby na strane poskytovateľa služieb vykazovania údajov)
            Celé meno:
            Telefón:
            E-mail:
            Adresát:
            Členský štát:
            Príslušný orgán:
            Adresa:
            (Kontaktné údaje určeného kontaktného miesta na príslušnom orgáne)
            Adresa:
            Telefón:
            E-mail:
            Vážená pani/Vážený pán [uveďte príslušné meno],
            V súlade s článkom 4 vykonávacieho nariadenia Komisie (EÚ) 2017/1110 (1) Vám v prílohe zasielame oznámenie zmien v zložení riadiaceho orgánu.
            — Osoba na strane poskytovateľa služieb vykazovania údajov zodpovedná za vypracovanie oznámenia:
            Celé meno:
            Postavenie/funkcia:
            Telefón:
            E-mail:
            Dátum:
            Podpis:
         
         Text obrazu
         
            — Informácie o členoch odchádzajúcich z riadiaceho orgánu:
            Člen 1
            Celé meno
            Kontaktné údaje (telefón a e-mail:)
            Funkcia
            Dátum odchodu z riadiaceho orgánu
            Dôvody odchodu z riadiaceho orgánu
            Člen [N]
            Celé meno
            Kontaktné údaje (telefón a e-mail:)
            Funkcia
            Dátum odchodu z riadiaceho orgánu
            Dôvody odchodu z riadiaceho orgánu
            — Informácie o nových členoch riadiaceho orgánu:
            Člen 1
            Celé meno
            Dátum a miesto narodenia
            Vnútroštátne osobné identifikačné číslo alebo jeho ekvivalent
            Súkromná adresa:
            Kontaktné údaje (telefón a e-mail:)
            Funkcia
            Životopis priložený k žiadosti: Áno/Nie
            Odborná prax a iné relevantné skúsenosti
            Dosiahnuté vzdelanie a relevantná odborná príprava
            K tejto žiadosti je pripojený záznam vedený v registri trestov ALEBO vlastné vyhlásenie o bezúhonnosti a povolenie pre príslušný orgán, aby si vyžiadal informácie podľa článku 4 písm. d) delegovaného nariadenia Komisie (EÚ) 2017/571 (2)
            Vlastné vyhlásenie o bezúhonnosti a povolenie pre príslušný orgán, aby si vyžiadal informácie podľa článku 4 písm. e) delegovaného nariadenia (EÚ) 2017/571 (2)
            Minimálny čas (približne), ktorý bude venovaný výkonu funkcie danej osoby u poskytovateľa služieb vykazovania údajov
            Vyhlásenie o potenciálnom konflikte záujmov, ktorý môže existovať alebo vzniknúť pri vykonávaní úloh, a o tom, ako sa tieto konflikty riadia
            Doplňujúce informácie relevantné pre posúdenie toho, či má člen dostatočne dobrú povesť, dostatočné znalosti, schopnosti a skúsenosti a či venuje dostatok času výkonu svojich povinností v súlade s článkom 63 ods. 3 smernice Európskeho parlamentu a Rady 2014/65/EÚ (3).
            Dátum nadobudnutia účinnosti
            [Tu uveďte tieto informácie alebo vysvetlite, ako budú poskytnuté, prípadne uveďte odkaz na príslušné prílohy, ktoré tieto informácie obsahujú.]
         
         Text obrazu
         
            Člen [N]
            Celé meno
            Dátum a miesto narodenia
            Vnútroštátne osobné identifikačné číslo alebo jeho ekvivalent
            Súkromná adresa:
            Funkcia
            Životopis priložený k žiadosti: Áno/Nie
            Odborná prax a iné relevantné skúsenosti
            Dosiahnuté vzdelanie a relevantná odborná príprava
            K tejto žiadosti je pripojený záznam vedený v registri trestov ALEBO vlastné vyhlásenie o bezúhonnosti a povolenie pre príslušný orgán, aby si vyžiadal informácie podľa článku 4 písm. d) delegovaného nariadenia (EÚ) 2017/571
            Vlastné vyhlásenie o bezúhonnosti a povolenie pre príslušný orgán, aby si vyžiadal informácie podľa článku 4 písm. e) delegovaného nariadenia (EÚ) 2017/571
            Minimálny čas (približne), ktorý bude venovaný výkonu funkcie danej osoby u poskytovateľa služieb vykazovania údajov
            Vyhlásenie o potenciálnom konflikte záujmov, ktorý môže existovať alebo vzniknúť pri vykonávaní úloh, a o tom, ako sa tieto konflikty riadia
            Doplňujúce informácie relevantné pre posúdenie toho, či má člen dostatočne dobrú povesť, dostatočné znalosti, schopnosti a skúsenosti a či venuje dostatok času výkonu svojich povinností v súlade s článkom 63 ods. 3 smernice 2014/65/EÚ.
            Dátum nadobudnutia účinnosti
            [Tu uveďte tieto informácie alebo vysvetlite, ako budú poskytnuté, prípadne uveďte odkaz na príslušné prílohy, ktoré tieto informácie obsahujú.]
            — Úplný aktualizovaný zoznam členov riadiaceho orgánu:
            Poznámky:
            (1) Vykonávacie nariadenie Komisie (EÚ) 2017/1110 z 22. júna 2017, ktorým sa stanovujú vykonávacie technické predpisy, pokiaľ ide o štandardné formuláre, vzory a postupy udeľovania povolení pre poskytovateľov služieb vykazovania údajov a súvisiacich oznámení podľa smernice Európskeho parlamentu a Rady 2014/65/EÚ o trhoch s finančnými nástrojmi (Ú. v. EÚ L 162, 23.6.2017, s. 3).
            (2) Delegované nariadenie Komisie (EÚ) 2017/571 z 2. júna 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa udeľovania povolenia, organizačných požiadaviek a uverejňovania transakcií pre poskytovateľov služieb vykazovania údajov (Ú. v. EÚ L 187, 31.3.2017, s. 126).
            (3) Smernica Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (Ú. v. EÚ L 173, 12.6.2014, s. 349).
            Meno
            Funkcia
            Dátum nadobudnutia účinnosti